20.9.2023.
HR
Službeni list Europske unije
L 231/191
15.
Javna evidencija i javno dostupne informacije a.
Organizacija mora primjenjivati načela sigurnosti, cjelovitosti podataka i ograničenja svrhe te načela pravne zaštite, provedbe i odgovornosti na osobne podatke iz javno dostupnih izvora.
Ta načela primjenjuju se i na osobne podatke prikupljene iz javnih evidencija (tj. iz evidencija koje vode vladine agencije ili tijela na bilo kojoj razini i koje su općenito otvorene na uvid javnosti). b.
Načela obavješćivanja, izbora ili odgovornosti za daljnji prijenos ne moraju se primjenjivati na informacije iz javne evidencije ako se ne pojavljuju u kombinaciji s informacijama iz evidencije koja nije javna i ako se poštuju uvjeti za ostvarivanje uvida koje je utvrdilo nadležno tijelo.
Općenito nije nužno ni primjenjivati načela obavješćivanja, izbora ili odgovornosti za daljnji prijenos na javno dostupne informacije, osim ako europski prenositelj navede da takve informacije podliježu ograničenjima zbog kojih organizacija mora primjenjivati ta načela za namjeravane uporabe.
Organizacije neće snositi odgovornost za način na koji te informacije upotrebljavaju oni koji ih dobiju iz objavljenih materijala. c.
Ako se utvrdi da je organizacija namjerno objavila osobne informacije u suprotnosti s Načelima kako bi ona ili netko drugi ostvario korist od tih iznimki, na tu se organizaciju više neće primjenjivati okvir EU-a i SAD-a za privatnost podataka. d.
Načelo pristupa nije nužno primjenjivati na informacije iz javne evidencije ako nisu kombinirane s drugim osobnim informacijama (osim malih količina informacija koje se upotrebljavaju za indeksaciju ili organizaciju informacija iz javne evidencije), ali moraju se poštovati svi uvjeti za ostvarivanje uvida koje je utvrdilo nadležno tijelo.
Međutim, ako su podaci iz javne evidencije kombinirani s drugim informacijama iz evidencije koja nije javna (osim kako je prethodno navedeno), organizacija mora omogućiti pristup svim takvim informacijama, uz pretpostavku da se na njih ne odnose druge dopuštene iznimke. e.
Kao što je slučaj s informacijama iz javne evidencije, nije potrebno omogućiti pristup informacijama koje su već dostupne široj javnosti, osim ako su kombinirane s informacijama iz evidencije koja nije javna.
Organizacije koje se bave prodajom javno dostupnih informacija mogu naplatiti svoju uobičajenu naknadu kad odgovaraju na zahtjev za pristup.
Druga je mogućnost da pojedinci traže pristup svojim informacijama od organizacije koja je izvorno prikupila podatke. 16.
Zahtjevi javnih tijela za pristup a.
Kako bi osigurale transparentnost u pogledu zakonitih zahtjeva javnih tijela za pristup osobnim informacijama, organizacije uključene u okvir za privatnost podataka mogu dobrovoljno izdavati periodična izvješća o transparentnosti u kojima navode broj zahtjeva za osobne informacije koje su zaprimile od javnih tijela iz razloga povezanih s kaznenim progonom ili nacionalnom sigurnošću ako je takvo otkrivanje dopušteno u skladu s primjenjivim pravom. b.
Informacije koje su organizacije uključene u okvir za privatnost podataka navele u tim izvješćima zajedno s informacijama koje je objavila obavještajna zajednica i drugim informacijama mogu se upotrebljavati za periodično zajedničko preispitivanje funkcioniranja okvira EU-a i SAD-a za privatnost podataka u skladu s Načelima. c.
Izostanak obavijesti u skladu s točkom (a) podtočkom xii.
načela obavješćivanja ne sprečava niti dovodi u pitanje sposobnost organizacije da odgovori na svaki zakonit zahtjev.